
Saudara-saudara! 

Dalam ceramah ini saya akan terangkan proses kemunculan Negara Islam sebagai satu natijah 
tabii(nature). Sekarang ini rangkai kata "Negara Islam" sudah tidak asing lagi dan banyak disebut- 
sebut dan terlalu ingin dicapai, tetapi mereka tidak mengetahui cara untuk mewujudkannya 
hinggakan banyak kaedah-kaedah pelik disarankan di mana kesemuanya mustahil untuk tercapai sama 
seperti kegagalan kita untuk ke Amerika dengan motokar. Pemikiran yang berkecamuk itu disebabkan 
oleh politik dan sejarah yang menimbulkan satu ideal (keunggulan) yang boleh dinamakan sebagai 
"Negara Islam". Tetapi belum ada lagi daya-usaha untuk mendefinisikan secara saintifik keadaan 
negara ini atau mempelajari proses evolusinya. Dalam keadaan ini, sangat mustahak diselidiki masalah 
ini secara saintifik. 

EVOLUSI SEMULA JADI SISTEM NEGARA. 

Dalam perjumpaan para cendekiawan ini, saya tidak akan mengambil masa yang panjang untuk 
menerangkan bahawa sesebuah negara (dalam bentuk apa sekalipun) tidak muncul secara artifisial; 
bukan seperti barang buatan yang disiapkan di suatu tempat dan dihantar ke tempat tertentu 
mengikut kehendak hati manusia. Tetapi ia adalah hasil sampingan asli permainan antara faktor- 
faktor, saikologi, kebudayaan akhlak dan sejarah yang sedia ujud di sesuatu tempat. Sebelum ia 
muncul dari tekanan-tekanan kejadian, sesuatu keperluan awal mesti dipenuhi, sesuatu daya tertentu 
tercipta dan sebahagian keperluan tabii dipuaskan. 

Seperti dalam logik keputusan deduktif selalu diikuti dengan pengaturan dasar-dasar; dalam kimia 
sebatian didapati dari campuran dan tidak dapat disangkal lagi dalam sosiologi, sesebuah negara 
adalah hasil tabii keadaan-keadaan yang sudah wujud di dalam sesuatu masyarakat tertentu. Sekali 
lagi, sifat negara ditetapkan secara keseluruhannya oleh sifat keadaan-keadaan yang menyebabkan 
kelahiran dan penubuhannya. Juga tidak mungkin dasar-dasar itu cuma satu jenis sahaja dan susunan 
mereka mungkin membawa keputusan yang berbeza. Unsur dalam bahan-bahan kimia mungkin sama 
tetapi bila dicampur kita akan dapati sebatian yang berlainan jenis; benih mempelam mungkin 
menjadi mangga; begitu juga kemungkinan keadaan-keadaan wujud menggalakkan perkembangan 
sesuatu jenis negara dan telatah interaksi bersama mereka mungkin juga sesuai bagi perkembangan 
negara yang serupa, tetapi selepas melalui beberapa peringkat evolusi, muncullah negara yang sangat 
berbeza dan operasi tenaga tertentu yang menghendakkan sesuatu bentuk negara akan melahirkan 
sebuah negara yang termasuk ke dalam kategori lain sama-sekali. 

Diharap janganlah memikirkan saya membawa doktrin determinisms di sini dan menyangkal 
kebebasan kehendak manusia. 

Kemahuan dan tindak-tanduk orang-orang perseorangan dan masyarakat memainkan peranan yang 
amat penting dan tidak dapat disangkal lagi di dalam menentukan aliran sesuatu negara. Bagaimana 
bentuk sistem yang dikehendaki untuk menciptanya? Oleh yang demikian mustahaklah diambil dan 
dipilih cara yang sesuai dengan corak dan semangat sistem pilihan, dan turutlah jalan aksi yang sesuai 
ke arah itu. Adalah mustahak bagi sesuatu bentuk pergerakan berkembang dan diserap oleh semangat 
yang sama; satu aliran watak penduduk terbanyak diacukan; akhlak masyarakat yang sama 
dikembangkan; buruh yang serupa dilatih dan kepimpinan yang serupa patut dilahirkan; dan tindakan 
bersama yang berpaut kepada aliran sesuatu sistem negara yang diingini kelahirannya. 

Apabila semua ini berjaya dikendalikan dan tenaga-tenaga yang diperlukan serta faktor-faktor yang 
sesuai, diteruskan operasi bagi suatu jangka masa yang cukup dan keputusan operasi itu, mereka telah 
melawan pengaruh-pengaruh luar yang bertentangan dengan semangat, justeru lahirlah, dari urutan 
peristiwa-peristiwa, sejenis aliran tenaga-tenaga yang kuat. Ini sama juga dengan anak benih yang telah 
cambah menyambung hidup dengan daya sendiri dan lepas itu akan membesar dan berbuah sesuai 

dengan bentuk semulajadi. Jika anda timbangkan fakta ini, anda akan mendapatinya, bila sesuatu jenis 
aliran pergerakan, kepimpinan, watak terbanyak dan akhlak masyarakat telah muncul dengan bentuk 
yang sesuai dengan bentuk tetap sistem negara. Akan tetapi digembirakan harapan, lanjutan dari itu, 
satu sistem negara yang berbeza sama-sekali akan diciptakan. Ini cuma sesuatu keinginan yang 
dimimpikan. 

NEGARA BERIDEOLOGI 


Sekarang kita mesti timbangkan apakah bentuk negara yang dipanggil "Negara Islam". Bersangkutan 
dengan ini, saya akan tunjukkan tanda paling nyata negara Islam ialah kebebasan keseluruhannya dari 
apa bentuk dan pengaruh nasionalisme, secara langsung atau tidak langsung. Ia adalah sebuah negara 
yang didirikan dengan pengecualian prinsip-prinsip. Saya akan panggil negara ideologi. Sebuah negara 
yang mempunyai asas dan prinsip-prinsip moral tertentu dan bebas dari semua idea kebangsaan atau 
ras telah dikenali dunia cuma sekali saja dan kebaikan-kebaikannya tidak dimuliakan hingga ke hari 


Dalam zaman purba manusia cuma mengetahui pemerintahan oleh keluarga atau kelas. Lepas itu 
mereka mengalami pemerintahan bercorak ras dan kebangsaan. Tetapi idea sebuah negara 
diselenggarakan atas prinsip-prinsip tertentu dan diperintah oleh sekumpulan orang yang terdiri dari 
berbilang kaum yang menerima prinsip-prinsip itu sebagai asas hidup mereka -sosial, ekonomi, 
politik- penerimaan prinsip-prinsip sebegitu: menjadi hak mutlak untuk dapat bersuara dalam 
pemerintahan, ini tidak pemah terlintas di fikiran manusia. Kristian pun mengandungi satu 
pengamatan yang samar-samar tentang kebenaran ini tetapi ia tidak dapat menumbuhkan satu sistem 
idea-idea yang cukup sebagai asas bagi penubuhan negara serupa itu. 

Dalam revolusi Perancis, kita dapati sejenak idea penubuhan sebuah negara yang berasaskan prinsip- 
prinsip, tetapi ia segera lenyap dalam kegelapan nasionalisme. Komunisma memang dengan giat 
mengajar hal ini dan telah cuba mendirikan sebuah negara dengan asas ini supaya dunia meminati 
percubaan-percubaan Rusia ini. Tetapi semangat liar nasionalisme telah menguasai negara Komunis 
dan mencucukkan racunnya hingga ke akar-akarya sekali. Dari dahulu hingga sekarang cuma sistem 
Islam saja di dunia ini, yang menyusun negara mengikut asas ideologi, yang bebas dari segala bentuk 
nasionalisma dan mengundang manusia membentuk negara tidak berkebangsaan dengan menerima 
asas-asas ideologinya. Oleh kerana perkara ini baru dan dunia keliling sedang bergerak ke arah yang 
bertentangan, bukan sahaja orang-orang bukan Islam, tetapi orang orang Islam sendiri pun tidak 
dapat menyedari sepenuh implikasinya. Idea ini terkeluar langsung dari pencapaian orang orang Islam 
yang lahirnya Islam, tetapi mendapat pendidikan dan latihan-latihan Barat, yang mempunyai 
pandangan hidup dan sejarah yang dipinjamkan dari sejarah dan politik Barat. Akibatnya ternyata di 
negara kita di mana orang-orang Islam lebih ramai dan merdeka, tetapi umat manusia jenis ini terus 
mengendalikan kerajaan. Mereka tidak nampak bentuk pemerintahan atau sistem negara yang lain 
kecuali pemerintahan nasional dan negara nasional. Ini disebabkan mereka tidak mempunyai 
pengetahuan Islam dan tasawwur Islam terhadap masalah hidup dan tidak mempunyai konsep 
sebuah negara yang diasaskan dari kumpulan moral-moral tertentu dan prinsip kerohanian, bukan 
prinsip ras atau kebangsaan. 

Di rantau ini terdapat juga orang-orang yang mendapat latihan-latihan mental yang terlibat dengan 
kesalahan-kesalahan yang sama. Mereka inginkan sebuah negara Islam, tetapi oleh kerana latihan- 
latihan mental yang ganjil dan berlatar-belakangkan sejarah politik Barat, mereka tidak mempunyai 
rancangan hidup yang lain selain dari kehidupan dan sejarah kebangsaan negara-negara di Eropah. 
Secara sedar atau tidak, mereka telah menjadi mangsa ideologi nasionalis; dan apa-apa rancangan yang 
difikirkan semuanya bercorak nasionalisma. Mengikut mereka bentuk masalah yang menghadapi kita 
ialah: Orang-orang Islam adalah satu kumpulan "nasionalis" yang berasingan seperti Hindu, Inggeris 

dan Perancis dan mereka mempunyai kebebasan untuk tegak sendiri di bawah negara dan 
pemerintahan sendiri. Walau bagaimana sekalipun mereka memeras otak,, mereka tidak dapat 
memikirkan jalan lain bagi mencapai objektif ini kecuali sebagai sebuah negara, orang-orang Islam 
patut mengikut qaa'idah-da'idah dan strateji yang sama seperti kumpulan negara-negara nasionalis lain 
di dalam sejarah. 

Dalam lain perkataan, unsur-unsur nasional mesti dipeterikan terlebih dahulu; semangat kebangsaan 
yang kuat mesti dicurahkan; mereka mesti dipimpin oleh pihak berkuasa pusat; mereka mesti 
merancangkan pengawal kebangsaan sendiri; mereka patut memiliki tentera kebangsaan; bila mereka 
sudah menjadi majoriti, mereka patut membentuk sebuah negara demokrasi atas dasar pemerintahan 
golongan majoriti; di mana mereka merupakan kaum minoriti, hak-hak asasi mereka sebagai kaum- 
kaum minoriti di negara-negara lain yang meminta perlindungan sedemikian rupa: dalam 
perkhidmatan, yayasan pendidikan dan badan-badan berkanun mereka diwakilkan dengan betul, 
wakil-wakil mereka mesti dipilih oleh mereka sendiri, dan mereka patut diberi bahagian di dalam 
kementerian-kementerian. 

Demikianlah idea-idea dan qaidah-qaidah mereka. Jelas semuanya dipinjam dari konsep sistem negara 
Barat dan mereka yang mengambil cara dan strategi di atas bercakap dalam nada Barat, tentang 
resolusi pembentukan negara Islam . Mereka ini juga menggunakan istilah-istilah Islam seperti: 
'Ummah', 'Agama', 'Sultan', dan tunduk kepada Sultan, yang mana maknanya dalam istilah-istilah 
Islam berbeza dari apa yang difikiran oleh mereka, apabila mereka menggunakan perkataan-perkataan 
tersebut. Bagi mereka bagaimanapun, perkataan-perkataan Islam ini seperti dengan istilah 
nasionalisma, dan nasib baik pula, perkataan-perkataan itu sedia ada dalam kesusteraan Islam dan 
sekarang dipergunakan secara bebas sebagai pakaian idea-idea bukan Islam dalam aada-nada yang 
diperolehi dari Barat. 

Jika anda memahami corak sesebuah negara Islam yang berasaskan prinsip-prinsip kerohanian dan 
akhlak, dengan senang anda akan menyedari tentang sikap pemikiran dan tindakan serta rancangan 
kerja tersebut tidak dapat dijadikan tapak permulaan ke arah cita-cita negara berideologi. Kita 
tinggalkan soalan pengunaannya dalam peringkat akhir pergerakan itu. Juga idea-idea dan tindakan 
serupa itu kelihatan mudarat kepada perkembangan dan evolusi sesebuah negara yang akan diasaskan 
di atas prinsip-prinsip bukan kebangsaan. 

Asas awal negara berideologi ialah kita menolak semua soalan tentang kaum, kias dan bangsa dan 
melihat manusia sebagai makhluk berakhlaq dan kerohanian. Bukan bangsa yang kita perihalkan 
tetapi sifat-sifat kemanusiaan mereka. Kita hadapkan kepada mereka prinsip-prinsip tertentu untuk 
tindakan dan satu kumpulan kepercayaan di mana mereka perolehi dan dapat mendakwa prinsip- 
prinsip itu meletakkan asas kebudayaan sejagat dan sistem negara-bukan-nasional yang akan 
membimbing manusia ke arah keamanan sejati di di dunia dan di akhirat. Sesiapa yang menerima 
prinsip-ini berhak mendapat hak-hak yang sama di dalam menyelenggarakan sistem negara yang 
diserahkan ke atas mereka. 

Bagaimana mungkin seseorang yang kebanyakan aktivitinya berbau nasionalisma datang ke depan 
dengan ideal Islam itu? Bagaimana mungkin dia meminta dari kemanusiaan dan sentimen moral 
manusia bila dia sendiri menodai kedudukannya dengan berkerjasama dengan kebaikan sesebuah 
negara atau sesuatu masyarakat? Adakah wajar bagi memohon dalam nama kemanusiaan dan 
kebajikan biasa manusia kepada orang-orang yang dikelabui oleh prasangka nasional dan berperang 
sama sendiri di atas nama nasionalisma dan negara kebangsaan, dan dalam nada yang sama menuntut 
kebebasan nasional dan kebebasan menentukan nasib orang-orang Islam kita? Adakah dapat diterima 
aqal bahawa sesuatu pergerakan untuk menasihati orang dari pendakwaan mengadu ke mahkamah 
undang-undang? 

KHALIFAH AL-RASYIDIN 


Satu perkara terkemuka di dalam negara Islam iaitu konsep asas yang menjadikan dasar luar 
manifestasi ialah kedaulatan suci. Teori asasnya ialah dunia dan segala yang ada di dalamnya, dimiliki 
oleh Allah Yang Maha-Kuasa dan Dia saja mempunyai kedaulatan. Tidak ada orang perseorangan, 
famili, kias atau negara atau semua manusia boleh menuntut kedaulatan sedikit ataupun banyak. Allah 
sahaja mempunyai kuasa undang-undang dan rhemberi perintah. 

Negara, mengikut Islam, tidak lebih dari kombinasi manusia berkejasama sebagai hamba Allah untuk 
menjalankan kehendakNya dan tujuanNya. Ini boleh berlaku dalam dua cara: sebahagian mereka 
patut menerima undang-undang negara dan perlembagaan asas secara terus dari Allah atau dia patut 
mengikuti bimbingan orang yang menerima undang-undang dan perlembagaan serupa itu. Dalam 
pejalanan negara, perserta-perserta terdiri dari mereka yang mempercayai undang-undang ini dan 
bersedia mengikutinya. Mereka akan berkerja dengan perasaan penuh tanggungjaawab secara orang 
perseorangan dan (Jamaah) kepada Allah, bukan kepada pengundi, raja atau diktator. 

Mereka akan bergerak atas kepercayaan bahawa Allah mengetahui segala-galanya sama ada nyata atau 
terselindung; mereka tidak ada harapan melepaskan diri dari kekuasaanNya walaupun selepas mati. 
Tanggungjawab memerintah negara yang diamanahkan kepada manusia bukan untuk menguat- 
kuasakan undang-undang mereka sendiri atau mengenakan kehendak mereka sendiri ke atas orang 
lain, memperhambakan mereka sendiri ke atas orang lain, memperhambakan mereka dari bangsa lain, 
memerintah mereka supaya tunduk dan memperhambakan diri, membolehkan mereka membina 
istana-istana besar dengan menindas rakyat yang lemah dan tertindas (mustadh'afin), pendeknya, 
semata-mata untuk mengejar kemuliaan diri sendiri. 

Di suatu pehak yang lain mereka yang mengemudikan negara patut mempunyai perasaan bahawa 
beban yang dipertanggunajawabkan ke atas mereka ialah, mereka patut menguatkuasakan undang- 
undang Tuhan, patut merasa bahawa jika melakukan walaupun kesalahan yang kecil dalam mengikut 
dan menguatkuasakan undang-undang itu ataupun berkesalahan yang kecil seperti tamak sebesar biji 
padi, prasangka, tidak jujur sedikit saja, mereka akan disoal di hadapan Allah pada hari Hisab (Day of 
Judgement), walaupun mereka terlepas dari seksaan di dunia. 

Struktur besar kelakuan masyarakat dan aksi politik Islam yang diujudkan atas asas teori ini sangatlah 
berbeza dengan negara lama dari segi detail dan percabangannya. Di antara kedua bentuk kehidupan 
sosial dan politik tidak ada yang sama, sama ada dalam unsur-unsur yang menjadi kesatuan atau dalam 
semangat dan sikap yang merupakan dasar mereka. Sistem negara yang berasaskan kepercayaan 
kepada kedaulatan Allah dan perasaan tanggungjawab kepadaNya memerlukan sejenis tindakan secara 
jama'ah, atau perseorangan dan sikap mental yang tersendiri untuk menjamin kejayaannya. Tentera 
Islam , polis Islam, mahkamah undang-undang Islam, sistem pendapatannya (revenue system), cukai, 
pemerintahan dan dasar luas, pimpinan mesa perang dan amen — semuanya berbeza 
dengan'pemerintahan sekular. 

Hakim biasa dan hakim besar dari mahkamah sekular tidak layak menjadi kerani atau peon dalam 
sistem kehakiman negara Islam itu. Seorang Inspektor-General polis dalam negara sekular tidak layak 
untuk menyandang sebagai polis biasa di sini; General dan Field Marshals tidak layak diambil sebagai 
askar biasa. Menteri luar negara sekular tidak layak untuk sebarang kerja di dalam sistem negara Islam, 
mereka pastilah tidak dapat dielakkan dari dipenjarakan atas kesalahan kerana dusta, menipu dan 
tidak amanah. 


Sayyid Abui A ’la Al-Maududi 



Proses Revolusi Islam 


Pendeknya, semua orang yang telah dilatih untuk bertugas dalam negara sekular dan latihan moral 
dan jiwa yang dipadankan kepada semangat yang diserap dan segala aktiviti negara sekular adalah 
tidak layak untuk sebuah negara Islam, yang memerlukan manusia yang sangat berbeza sebagai rakyat, 
pemilih, penasihat, jawatan-kuasa, hakim-hakim, majistrit, ketua-ketua jabatan, panglima-panglima 
perang, duta-duta dan menteri-menteri — secara ringkas, untuk semua lapangan masyarakat dan dalam 
jentera pemerintahannya. 

Ia memerlukan manusia yang takut kepada Allah; bertanggungjawab kepada Allah; mementingkan 
akhirat dari dunia; memandang berat tentang ketinggian dan kerosakan akhlak lebih dari yang lain; 
mengikuti di dalam semua lapangan aliran tingkah-laku dan garisan untuk bertindak yang telah sedia 
dirumuskan; semua pejuangan'dan daya tenaganya diarahkan untuk mendapat keredaan Allah; 
mereka tidak dipengaruhi oleh motif nasional ataupun orang perseorangan; mereka bukan hamba 
bakhil dan kuat nafsu; mereka bebas dari berfikiran sempit dan prasangka; tidak boleh dibeli dengan 
wang, wanita jelita dan kekuasaan; mereka tidak gila pangkat dan kekayaan; mereka mempunyai 
kekuatan peribadi yang dapat menolak semua godaan walaupun diletakkan semua isi bumi dan semua 
kekayaan dunia di bawah telunjuknya tanpa pemeriksaan orang lain; tidak tidur malam bila mereka 
diamanahkan pemerintahan negara untuk menghilangkan segala ketakutan penduduknya tentang 
nyawa, harta benda dan kehormatan mereka; mereka sekalian para (tentera mujahidin Islam ) yang 
menakluk sesebuah wilayah bukan Islam telah membuangkan segala kebimbangan rakyat yang 
ditakluki di atas harta, kehormatan dan kekejaman pemerintahannya. 

Di pehak rakyat yang ditakluki pula, mereka mendapati suatu aliran bimbingan hidup dan 
keselamatan harta dan kehormatan yang diberi kepada kaum wanita dari tiap-tiap askar mujahidin 
Isam yang datang; nama mereka begitu harum dalam arena politik antarabangsa sehingga seluruh 
dunia boleh bergantung kepada mereka kerana kejujuran mereka, mencintai keadian, menurut 
prinsip-prinsip akhlak, dan memenuhi janji dan tanggungjawabnya. 

Sesebuah Negara Islam cuma dapat dibentuk melalui orang-orang tersebut dan orang-orang yang 
berbudi pekerti demikian jua yang dapat melaksanakannya. Manusia-manusia yang memiliki mentaliti 
kebendaan dan utilitarian, yang selalu datang dengan prinsip-prinsip baru dengan penegasan kepada 
manfa'at perseorangan atau negara; tidak mempercayai Allah dan Hari Kemudian; polisi mereka 
berputar di atas keuntungan dan kerugian dunia, adalah terlalu tidak sesuai untuk mengujud atau 
memerintah negara Islam tersebut dan menjadi ancaman kepada kestabilannya. Kemunculan mereka 
dalam negara itu adalah sebagai suatu cabaran kepada prinsip-prinsip yang didakwanya. 

OA’IDAH REVOLUSI ISLAM 

Dengan berpandukan kepada gagasan negara Islam yang telah dibincangkan di atas, marilah kita 
pertimbangkan qa'idah untuk mewujudkannya. Seperti yang telah diterangkan pada permulaan lagi, 
keadaan ideologi, akhlak dan kebudayaan yang ujud dalam sesuatu masyarakat itu adalah menjadi 
ukuran bentuk negara yang sesuai kepada mereka. 

Tidak mungkin sepohon pokok mempelam yang dari kecil hingga besar sebagai mempelam akan 
membuahkan mangga. Sesebuah negara Islam tidak akan wujud dengan tiba-tiba seperti mu'jizat 
(miracle); ia mesti dilahirkan melalui satu pergerakan permulaan yang berasaskan pandangan hidup, 
ideal, taraf akhlak, dan sifat-sifat serta semangat yang selaras dengan Islam. Pemimpin-pemimpin dan 
pekerja-pekerjanya mestilah dari orang-orang yang layak dari ukuran saikologi dan spiritual untuk 
dibentuk kepclda sifat tertentu. 

Tanpa penat-lelah, mereka mesti membentuk sikap mental dan sikap semangat akhlak yang sama 
kepada rakyat dan di atas asas kecenderungan akhlak dan intelek yang dibentuk, mereka mesti 
membina satu sistem pendidikan untuk melatih dan menggemburkan rakyat jelata ke corak kehidupan 

Islam. Sistem ini akan mengeluarkan saintis-saintis Islam, ahli falsafah Islam , ahli sejarah Islam , ahli 
ekonomi dan pakar kewangan Islam, juri dan politikus Islam pendeknya, di setiap bidang mesti ada 
orang-orang yang berideologi Isam dan telah betul-betul bersemangat, orang-orang yang 
berkebolehan membina satu sistem yang lengkap berkenaan cita-cita dan kehidupan praktik yang 
diasaskan atas prinsip-prinsip Islam dan mempunyai cukup tenaga untuk menentang pemimpin- 
pemimpin intelek dari golongan ahli-ahli fikir dan saintis-saintis yang tidak mempercayai Tuhan. 

Dengan berlatar-belakangkan intelek, pergerakan itu mesti mengambil tempat menentang sistem yang 
salah di sekeliling kita di dalam dunia luas. Dalam perjuangan ini para penyuluh jalan mesti 
menunjukkan bukti kekuatan akhlaqnya dan kejujuran dengan menghadapi kecemasan, bahaya dan 
dengan mengorbankan harta dan nyawa. Mereka mesti melalui setiap dugaan dan muncul sebagai 
emas tulin yang setiap kali diuji tidak mengandungi bahan lain. Di masa perjuangan, mereka mesti 
menjadi tauladan baik dari kata-kata maupun perbuatan mengikut ideologi yang dituruti. Ia mesti 
ternyata kepada semua yang mendampinginya bahawa negara berideologi yang tidak pentingkan diri 
sendiri, jujur, takut kepada Allah, menjamin dunia kepada keselamatan dan keamanan sejagat. 

Menerusi perjuangan sedemikian, semua unsur-unsur dalam masyarakat yang belum mempunyai 
kebenaran dan keadilan akan tertarik kepada pergerakan itu. Pengaruh dari mereka yang rendah 
mentaliti dan melalui tipu-helah akan dihilangkan oleh pergerakan serupa ini. Satu revolusi mental 
akan melaungkan satu sistem negara serupa ini, hingga suatu masa tidak dapat ditukarkan lagi ke 
suatu sistem lain. Akhirnya akibat yang tidak dapat dielakkan dan secara natural, sistem negara serupa 
ini ditubuhkan mengikut asas dan lunas yang tersedia dan selepas sahaja sistem ini ditabuhkan, 
jawatankuasa dari peringkat tinggi di setiap pangkal dan peringkat untuk menjalankan sistem 
pendidikan dan latihan yang saya telah sebutkan di atas. 

Saudara-saudara, 

Inilah qa’idah asli untuk melahirkan revolusi itu dan mengatur sistem negara yang dipanggil Revolusi 
Islam dan negara Islam. Saudara semua orang terpelajar dan sejarah revolusi dunia sudah saudara 
maklumi. Saudara insaf bahawa sesuatu revolusi tertentu berkehendakkan satu jenis pergerakan, satu 
jenis pemimpin dan pekeja, dan suasana akhlaqnya. 

Revolusi Perancis maukan satu jenis moral dan asas mental yang disediakan oleh pemimpin- 
pemimpin seperti Rousseau, Voltaire dan Montesqueu. Revolusi Russia dijayakan oleh idea-idea 
Marx, pimpinan Lenin dan Trotsky dan ribuan pekerja yang dijiwai dengan komunis. Nasional 
Sosialism Jerman dapat berakar di dalam moral, saikologikal dan kebudayaan yang telah dicipta oleh 
ahli-ahli teori seperti Hegel, Fichte, Goethe, Neizsche dan orang-orang lain termasuk Hitler. Begitu 
juga Revolusi Islam cuma boleh diujudkan apabila pergerakan beramai-ramai (Jama-a'ah) diusahakan 
pembentukannya mengikut teori dan konsep al-Quran dan contoh tauladan Nabi Muhammad (s.a.w.) 
yang mana dengan perjuangan kuat, akan mengubah intelek, akhaq dan saikologikal dan asas 
kebudayaan masyarakatnya. 

Adalah terkeluar dari fahaman saya bagaimana sesuatu pergerakan bersifat kebangsaan dan berlatar- 
belakangkan pendidikan tidak sempurna seperti terlazim di kalangan kita, yang berasaskan Utilitarian, 
tanpa nilai moral dan opportunis, boleh membawa ke arah Revolusi Islaun. Saya tidak percaya kepada 
miracle (mu'jizat) yang dipercayai oleh Mr. Reynand (seorang Perdana Menteri Perancis di masa 
perang menyatakan di dalam suatu siaran radio beberapa hari sebelum kekalahan Perancis di dalam 
perang dunia ke I melawan nazi German: "Bahawa miracle (mu'jizat) saja yang boleh menyelamatkan 
Perancis dan saya percaya kepada miracle." ) bekas Perdana Menteri Perancis. Saya percaya cara yang 
digunakan untuk mendapat sesuatu kesimpulan akan memberi kesan kepada keputasan yang 
dilahirkan. 

PEMIKIRAN LONGGAR ILoose ThingkingI 

Terdapat suatu pertelingkahan pendapat di kalangan kita, bahawa jika orang-orang Islam 
diselenggarakan secukupnya dan diperkembangkan perpaduan di antara mereka, itu adalah penawar 
bagi segala penyakit. Adalah difikirkan, untuk mencapai cita-cita negara Isam atau "Islam bebas dalam 
negara Isam bebas" hanya menerusi satu jalan sahaja iaitu dengan menyatukan semua orang 
perseorangan dari negara-negara Islam dan wujudkan satu organisasi pusat yang bertanggungjawab 
kepada pucuk pimpinan pusat. 

Sesungguhnya qa'idah di atas adalah program nasionalis. Qa'idah ini digunakan oleh negara-negara 
yang ingin gagah dan berkuasa tidak kira sama ada ia negara' Arab atau India, German atau Halian. 
Seorang pemimpin yang berbakti kepada negara, yang menukar rancangan-rancangan dan strategi- 
strateginya untuk kepentingan semasa dan mempunyai bakat pimpinan semula-jadi tidak kira dia itu 
Moonje atau Savarkar, Hitler atau Mussolini. Dan ratusan ribu rakyat yang bersatu dan tunduk 
kepada ketuanya untuk kepentingan ideal negaranya boleh menaikkan taraf negaranya, tidak kira sama 
ada mereka percaya kepada ideal Cina atau Jepun. 

Di zaman ini, jikalau sebuah negara Islam itu, telah Isam dari segi sejarah atau mempunyai ramai 
penganut-penganut Islamnya, kalau hendak menguatkannya kita boleh saja menggunakan qa'idah di 
atas. Orang-orang-Islam bolehlah megikuti jalan cita-cita kebangsaan yang lazim digunakan di Barat 
dan keputusannya tentulah akan terbentuk sebuah negara kita sendiri atau sekurang-kurangnya kita 
mendapat bahagian yang 'adil dalam pemerintahan negara kita. Tetapi qa'idah tersebut bukanlah 
bercirikan Revolusi Islam atau pembentukan negara Islam tulin tetapi merupakan proses yang 
bertentangan yang akan membawa kita ke belakang. 

Masyarakat yang kita kenali sebagai "masyarakat Islam" masa kini adalah campuran dari berbagai 
bangsa yang mempunyai kelakuan yang berbeza. Dari kaca-mata kelakuan akhlaqnya, anda akan lihat 
berbagai jenis kelakuan sama seperti yang anda lihat pada orang-orang bukan Islam. Jumlah orang- 
orang Islam yang berbohong dalam mahkamah mungkin sama banyak dengan orang-orang yang 
bukan Islam. Begitu juga orang-orang Islam tidak ketinggalan di dalam rasuah, mencuri, berzina, 
berbohong dan lain-lain. Semua cara hidup yang digunakan oleh orang-orang bukan Islam telah 
digunakan oleh orang-orang Islam. 

Seorang peguam Islam yang mengetahui bahawa pelanggannya bersalah, tidak mempunyai perasaan 
takut kepada Allah untuk menolong melepaskannya seperti peguam bukan Islam. Seorang aristokrat 
Islam bila berjumpa dengan kekayaan atau pegawai Islam dalam satu-satu jabatan akan berlagak 
seperti orang bukan Islam. Untuk menyatukan unsur-unsur sedemikian ke dalam satu organisasi dan 
mengajar mereka melalui latihan politik tentang kecerdikan dan kecurangan sang kancil atau latihan 
ketenteraan supaya berani seperti serigala, mungkin berjaya mendapatkan sebuah kerajaan rimba 
(Kingdom of the jungle), tetapi saya tidak dapat memikirkan bagaimana mereka akan memperolehi 
kerajaan Alah dengan cara-cara serupa itu. Siapa akan mengakui ketinggian akhlak mereka? Siapa akan 
tertarik kepada Islam bila berdamping dengan mereka? 

Dengan kepimpinan begitu dapatkah mereka mengulangi perubahan seperti yang tersebut di dalam 
Al-Qur'an: "Mereka akan masuk Islam beramai-ramai?" Di manakah kepimpinan ruhaniyah mereka 
akan diterima? Di rantau manakah orang-orang yang tertindas (mustad'afin) akan mengalu-galukan 
mereka sebagai penyelamat? Tugas memuliakan "Perkataan Allah" memerlukan sekumpulan manusia 
yang takut kepada Allah dan mengikuti undang-undang Allah tidak kira rugi atau untung dan tidak 
kira sama ada mereka datang dari masyarakat Islam atau tidak. Dua tiga orang seperti itu lebih baik 
dari sekumpulan besar seperti yang saya sebutkan tadi. Islam ditegakkan bukan bertujuan untuk 
menukarkan wang tembaga dengan mohor emas. Sebelum melihat kepada rupa wang itu, Islam cuba 

mengkaji kalau-kalau ada emas dibawahnya. Satu dari wang emas itu lebih baik dari timbunan wang 
emas yang palsu. 

Kepimpinan yang dikehendaki Allah untuk keagunganNya adalah jenis yang mengikut prinsip-prinsip 
Islam, tidak kira apa akan terjadi, walaupun orang-orang Islam akan musnah kerana kelaparan atau 
mati dibunuh. Kepimpinan yang mementingkan hanya masyarakatnya sahaja dan tidak mengikut 
prinsip-prinsip Islam yang menjamin keselamatan dunia; kepimpinan yang seperti ini tidak layak 
untuk menjunjung ideal Islam yang ditetapkan untuk penganutnya. Sistem pendidikan dan latihan 
yang menganjurkan kepada manusia supaya mengikut peredaran masa tidak dapat berkhidmat kepada 
agama yang menyuruh manusia melalui jalan yang ditetapkan oleh Allah walaupun dunia berada di 
berbagai jalan. 

Saya pastikan bahawa kalau saudara diberi satu wilayah untuk diperintah secara Islam, saudara tidak 
akan dapat melaksanakannya walaupun untuk satu hari sahaja. Saudara belum membuat persediaan 
untuk melatih atau mengajar orangramai dengan jiwa akhlak dan sikap intelek yang diperlukan untuk 
mentadbirkan negara Islam seperti dalam polis, tentera, mahkamah, hasil dan memperkuatkan polisi 
kewangan, pendidikan dan dasar luar. Kursus yang diajar di Universiti-universiti dan maktab-maktab 
sekarang akan mengeluarkan setiausaha-setiausaha dan menteri-menteri untuk negara bukan 
Islam.Tetapi tidak akan dapat mengeluarkan walaupun seorang peon di dalam mahkamah Islam atau 
seorang anggota konstabel di dalam polis Islam. Kelemahan ini bukan saja terdapat di dalam sistem 
pendidikan masa kini. Sistem pendidikan lama yang tidak mempercayai peredaran bumi pun tidak 
berguna dalam kaca-mata ini dan tidak dapat menyumbangkan kepada negara Islam walaupun 
seorang qadi, menteri kewangan atau pengarah pelajaran. Dengan persiapan yang lemah, penciptaan 
sebuah negara Isam akan tinggal impian sahaja. Mereka-mereka yang bercakap dalam nada ini terlalu 
buta dalam konsep negara Islam yang sebenarnya. 

Ada orang yang berpendapat bahawa bila saja terbentuk sebuah negara orang-orang Islam, walaupun 
tidak bercorak Islam, ianya akan dapat ditukar "beransur-ansur" kepada negara Islam melalui 
pendidikan, latihan dan reformasi akhlak. Tetapi mengikut sejarah, politik dan sosiologi perkara ini 
tidak pernah berlaku. Jika rancangan itu berjaya, saya akan anggapkan sebagai miracle. Seperti yang 
saya telah terangkan, bentuk organisasi sesebuah negara mempunyai akar dalam kehidupan sosial. 
Selagi tidak ada pembahan dalam unsur sosial, selama itulah pembahan yang kekal secara artificial 
tidak akan berlaku di dalam mana-mana sistem pemerintahan. 

Seorang Khalifah yang berkuasa seperti 'Umar ibn 'Abdul 'Aziz yang dibantu oleh orang-orang yang 
dilatih oleh sahabat-sahabat Rasilulah (s.a.w.) gagal untuk membuat reformasi ke atas pemerintahan 
Umaiyyah kerana masyarakat tidak bersedia untuk direformasikan. Orang-orang yang berkebolehan 
seperti Mubammad Tughluq dan Aurangzeb 'Alamgir tidak dapat menukar sistem pemerintahan. 
Bahkan Khalifah Makmur al-Rashid yang maukan sedikit pembahan dalam kerajaan Abbasiyah telah 
gagal. Ini berlaku di masa kekuasaan dan kekuatan orang-orang perseorangan dapat menjadi satu 
ideal. 

Saya tidak dapat memahami bagaimana sesebuah negara yang diasaskan atas dasar demokrasi boleh 
melalui proses dasar transformasi begitu. Di dalam nagara demokrasi, kekuasaan dipegang oleh orang 
yang dipilih oleh pengundi. Jika pengundi-pengundi tidak memiliki mentaliti Islam yang sebenar dan 
sikap akhlak yang dipelupuri Islam, jika mereka tidak dapat menerima taraf kejujuran dan kesucian 
akhlak secara Islam, dan jika mereka tidak dapat menerima keadilan dan prinsip-prinsip perjalanan 
negara Islam, pengundi-pengundi tidak akan dapat mengundi orang-orang Islam yang sebenarnya ke 
parlimen atau dewan negeri. 

Dalam keadaan ini, kekuasaan akan jatuh ke tangan orang-orang yang "mengaku" dirinya Islam tetapi 
idea-idea dan tingkah lakunya tidak bercorak Islam. Jika kekuasaan berada di dalam tangan orang- 
orang seperti ini, samalah seperti kita berada di bawah kekuasaan orang-orang yang bukan Islam. Kita 
munQ;kin berada di dalam keadaan yang lebih buruk dari itu, kerana negara yang berlebelkan Islam 
akan lebih berani lagi dari negara-negara bukan Islam di dalam melakukan penekanan ke atas 
Revolusi Islam. Negara Islam palsu itu akan menghukum bunuh pejuang-pejuang pada hal negara 
Revolusi Islam yang tulin akan memenjarakan sahaja bagi kesalahan yang serupa. 

Seperti biasa juga, pemimpin-pemimpin negara sekular akan didewa-dewakan semasa hidup dan 
menjadi keramat selepas mati, sebab mereka kebetulan dilahirkan dalam Islam. Jadi amatlah salah jika 
kita fikirkan negara serupa ini akan dapat menolong melahirkan Revolusi Islam. Soalnya sekarang 
ialah kita mesti mengubah (revolutionise) corak kehidupan masyarakat walaupun di dalam sebuah 
negara Islam dan walaupun tanpa pertolongan negara itu, mungkin kita terpaksa menempuh halangan 
yang kuat dari negara Islam (sekular) itu. Mengapakah kita mesti menunggu sampai ada penentangan 
baru hendak memulakan Revolusi Islam? Mengapakah kita mesti menghabiskan masa dengan negara 
Islam sekular itu dan rugi tenaga kita untuk membangunkannya? Kita tahu bukan saja tidak berguna 
kepada kita tetapi akan menghalang perjalanan kita. 

TEKNIK PERGERAKAN ISLAM 


Saudara-saudara, 

Sekarang saya akan terangkan secara ringkas sejarah bagaimana dasar masyarakat boleh diubah dan 
dibina semula untuk mengujudkan Revolusi Islam dan teknik yang khusus untuk digunakan supaya 
mendapat kejayaan. 

Sebenarnya Islam adalah satu pergerakan untuk membina struktur masyarakat manusia di atas konsep 
kedaulatan Ketuhanan. Pergerakan ini mengikuti corak yang sedia ada dalam sejarah. Pemimpin- 
pemimpin mereka terdiri dari Orang-orang yang dipanggil Rasalullah (sa.w.). Jika kita mahu 
memulakan pergerakan ini, kita terpaksa mengikuti qa'idah dan 'amali yang sama yang diikuti oleh 
pemimpin-pemimpin itu kerana tidak ada teknik yang lain yang lebih sesuai untuk pergerakan serupa 
ini. Tetapi kita akan menghadapi kesukaran yang amat besar apabila kita meniru jalan Rasulullah 
(s.a.w.). Kita cuma dapat sedikit sahaja pengetahuan tentang kerja-kerja dan qa'idah Rasul-Rasul yang 
terdahulu. Walaupun Al-Quran mengandungi kiasan kerja-kerja mereka tetapi ianya tidak memberi 
gambaran sepenuhnya. Kita juga mendapat tahu sebahagian kata-kata Nabi 'Isa Ca.s.) dalam kitab 
Injil, walaupun kurang pengesahan tetapi dapat juga memberi cahaya bagaimana pergerakan Islam 
dapat dilaksanakan pada peringkat permulaan dan apakah masalah yang pasti dihadapi. Tetapi Nabi 
'Isa Ca.s.) sendiri tidak melalui peringkat akhir pergerakan itu, jadi kita tidak boleh mendapat apa-apa 
bimbingan darinya tentang peringkat akhir dan terakhir pergerakan Islam. 

Dalam hal ini kita cuma boleh dapat bimbingan yang sempurna dan jelas dari Nabi Mubammad 
(s.a.w.). Kita mengambil bimbingannya bukan kerana pengaruh sentimental tetapi kerana tidak 
kedapatan punca yang lain untuk mendapat pengetahuan tentang setiap peringkat yang dilalui oleh 
pergerakan Islam. Di dalam sejarah pemimpin-pemimpin pergerakan Islam cuma Nabi Muhammad 
(s.a.w.) saja yang menggambarkan secara terperinci setiap peringkat dan aspek pergerakan Islam dari 
awal sebagai Rasul hingga ke akhir sebagai perangka dasar-luar dengan perlembagaan tetap satu polisi 
luar dan dalam yang jelas dan organisasi sosial yang teliti. Dari sekarang saya akan terangkan teknik 
pergerakan ini. 

Saudara telahpun maklum apabila Nabi kita Muhammad (s.a.w.) diperintahkan menyampaikan 
seruan Islam, terdapat problem-problem akhlak, kebudayaan, ekonomi dan politik yang mesti 
diselesaikan. Terdapat juga dua kuasa besar imperialis yang sentiasa berperang — Romawi dan Farsi. 
Masyarakat 'Arabnya dan negara sekitarnya mengambil sistem kias dan selalu berperang. Eksploitasi 
ekonomi dan keruntuhan akhlak berada di kemuncaknya. Dalam negara Baginda telah sedia ada 

masalah-masalah rumit yang mesti diselesaikan oleh seorang pemimpin. Seluruh negara diseliputi oleh 
buta-huruf, keruntuhan akhlak, kacau-bilau ekonomi dan permusuhan yang merbahaya. 

Kawasan-kawasan disepanjang pinggir pantai 'Arabia, Yaman dan 'Iraq di bawah kekuasaan 
imperialis Farsi — Majusi, penyembah api. Di Utara kekuasaan Romawi — Kristian telah sampai ke 
sempadan Wilayah Hijaz. Di Hijaz juga kaum Kapitalis Yahudi telah menubuhkan pusat-pusat 
perniagaan yang besar dan telah menjerat orang-orang Arab dengan perjanjian perdagangan secara 
riba'. Di sebelah Barat terdapat kerajaan Kristian Abyssinia yang telah melanggar Makkah beberapa 
tahun terdahulu. Di Najran di antara Hijaz dengan Yaman terdapat satu golongan orang-orang 
Kristian yang mendapat bantuan dari kerajaan Kristian dan mempunyai hubungan ekonomi dan 
politik dengannya. 

Sungguhpun terdapat berbagai masalah tetapi Rasulullah (s.a.w.) tidak hairan dengan masalah dunia 
luar dan yang bersangkutan dengan bangsanya. Dia hanya menyeru bangsanya meninggalkan tuhan- 
tuhan lain kecuali Alah dan hanya menurut perintah Allah sahaja. Ini kerana bukan Rasul Islam 
menganggap problem-problem itu tidak mustahak atau tidak patut mendapat perhatian yang serious. 
Anda telah sedia maklum bahawa dia telah memberi perhatian dan menyelesaikan problem-problem 
itu satu persatu. Sebab kenapa dan mengapa dia mengalih pandangan dari persoalan-persoalan 
penting semasa dan memusatkan kepada seruan tunduk kepada Allah ialah (dari tasawwur 
pergerakan Islam) kerana semua kejahatan dalam masyarakat manusia timbul dari keangkuhan 
manusia yang menganggap diri mereka bebas dan tidak bertanggungjawab dalam lain perkataan 
mereka mengaku sebagai "tuhan" atau mempercayai tuhan selain dari Allah sebagai pembimbing dan 
pemberi undang-undang, sama ada benda itu manusia atau makhluk lain. 

Selagi gejala syaitan itu masih berakar, selama itulah teori Islam tidak akan berjaya menghapuskan 
penyakit sosial itu. Kecuali kesalahan konsep yang asas ini diperbetulkan dan manusia sedar 
kewajipannya kepada Pencipta. Penekanan ke atas kejahatan di suatu tempat akan timbul di tempat 
lain di dalam bentuk lain. Jadi untuk mereformasikan dan membersihkan jiwa masyarakat manusia 
dari kejahatan, jiwa manusia mesti dibersihkan dari idea kebebasan dan manusia mesti sedar bahawa 
'alam yang kita duduki ini ada Penciptanya. Ia diperintah oleh Yang Maha Kuasa, kedaulatanNya 
tidak menurut kehendak nafsu manusia atau dipadamkan oleh kekuasaan manusia, juga tidak dapat 
keluar dari dunia ini dan mencari perlindungan di tempat lain. Memandangkan kepada faktor dan 
hakikat ini, anggapan manusia sebagai makhluk bebas, bebas mengikut kehendak dan ta'qulannya, 
adalah satu andaian yang jahil yang tidak dibantu oleh fakta-fakta dan akibatnya akan menimpa 
hidung orang itu sendiri. Tetapi adalah suatu hakikat dan kearifan menyuruh manusia menyembah 
Allah tanpa ada sebarang syarat, dan mengaku dirinya sebagai hamba kepada Pencipta — yang 
menjadi Tuan, Pemandu dan Pemberi undang-undang. 

Amat wajar difahamkan kepada manusia bahawa di seluruh alam ini cuma terdapat satu kedaulatan, 
Tuan dan Pemerintah. Tidak seorang pun yang berhak memberi perintah sendiri atau ada perintah 
rasmi dari orang lain. Dengan itu, seorang itu tidak boleh menyetujui untuk menjadi alat kehendak 
orang lain selain dari Kehendak Allah. Tidak seorang pun di dunia ini layak dipanggil yang Teragung 
sebab semua Keagungan berada pada Allah. Tidak seorang pun yang boleh dipanggil Yang Suci 
kerana kesemua Kesucian berada padaNya. Tidak seorang boleh dipanggil Yang Mulia sebab 
Kemuliaan adalah hak Allah sahaja. Tidak ada yang layak dipanggil Yang Maha Kuasa Kerana semua 
Kekuasaan kepunyaan Allah. Tidak ada penggumbal undang-undang di sini atau pemberi undang- 
undang selain Allah. Tidak ada seorang pun yang boleh mendakwa mengawal dan mengatur hal 
manusia, mentadbir keadilan sendiri, memakbulkan doa dan menolong semasa kesusahan kecuali 
Allah, yang mempunyai kunci kekuasaan dan tidak ada orang lain yang boleh mendakwa mempunyai 
keta'atan mutlak dan tanpa syarat dari manusia. 

Semua manusia adalah hamba. Jadi kita mesti jangan ta'at kepada pemerintah yang tidak ta'at kepada 
Allah dan jangan berkerjasama dengan orang atau orang-orang yang bertindak bebas dari Kehendak 
dan Tujuan Allah. Ini adalah batu hampar bagi segala reformasi. Atas dasar ini sahaja keseluruhan 
struktur kelakuan perseorangan dan organisasi masyarakat boleh dirancangkan semula selepas 
meroboh struktur lama, dan semua problem manusia yang timbul akan dapat diselesaikan di masa 
depan dengan cara baru. 

Nabi Mubammad (s.a.w.) secara langsung menyampaikan konsep fundamental kepada umatnya tanpa 
apa-apa persediaan awal atau tindakan permulaan. Dia tidak menggunakan cara tidak langsung di 
dalam penyampaian ajarannya. Misalnya, dia berasa tidak perlu membina asas melalui cubaan 
mendapat sanjungan dan kasih sayang umatnya melalui pekerjaan-pekerjaan sosial dan kemanusiaan. 
Tidak juga dia mencari kekuasaan politik melalui jalan belakang kekuasaan pemerintah. Dia tidak 
pernah membeli undi. Apa yang kita lihat ialah ada seorang yang tampil ke hadapan dan secara 
langsung memberitahu, "Tidak ada Tuhan melainkan Allah yang Esa". Dia tidak pusatkan 
pemandangannya pada benda-benda lain. Adalah salah memutuskan cuma keberanian Rasul atau 
semangat da'wah bertanggungjawab ke atas nada pengajaran yang langsung dan terus-terang. 

Telah menjadi keliyataan bahawa teknik ini perlu bagi pergerakan Islam . Pengaruh dan Martabat 
Isam yang didapati dengan jalan lain tidak berguna kepada reformasi moral yang dipelupuri Islam. 
Orang yang berkerjasama dengan anda selain dari asas "Tidak ada Tuhan lain melainkan Allah" 
tidak dapat menolong anda dalam pembinaan semula masyarakat mengikut garisan (tuntutan) Islam. 
Dalam pekerjaan penting ini cuma orang-orang yang menyahut bila mendengar "Tidak ada Tuhan 
melainkan Allah" ( «&I VI aJJ V )sahaja yang berguna dan mereka ini tertarik sepenuhnya kepada 
kebenaran ini dan mereka berazam membina asas hidup mereka dan menyediakan diri untuk berkerja 
pada dasar ini. Sebab itu, kebijaksanaan dan faham amalan praktik yang perliu bagi menguruskan 
pergerakan Islam memerlukan permulaan kepercayaan keEsaan Allah. 

Konsep keEsaan Allaah bukan sekadar kepercayaan agama. Seperti yang saya terangkan, keseluruhan 
sistem kehidupan sosial yang diasaskan atas konsep manusia itu bebas atau kedaulatan terletak kepada 
makhluk lain terbungkus dari asasnya dan satu struktur baharu muncul atas dasar berbeza dari 
kepercayaan keEsaan dan kedaulatan Allah. Hari ini seluruh dunia mendengar Bilal-Bilal melaungkan, 
"Aku mengaku tidak ada tuhan lain yang disembah melainkan Allah" «&I VJ -UI V J -^idan tidak ada 
orang yang mengetahuinya kerana kedua-dua orang yang memanggil dan yang dipanggil tidak tahu 
makna dan tujuan sebenar di dalamnya. Tetapi adakah penyataan itu dimaksudkan untuk makna (Juru 
azan sangat sedar dengan makna ini) — bahawa seseorang tidak boleh mengakui kedaulatan, 
pemerintahan, tunduk kepada undang-undang, menerima keadilan dari mahkamah, menjalankan 
suruhan orang lain atau mengikat diri kepada upacara atau adat, menerima keistimewaan, kedaulatan, 
kesucian dan kekuasaan oraag lain selain dari Allah, dan mengistiharkan dirinya sebagai pemberontak 
kepada pemerintahan tanpa Tuhan? Anda sudah maklum bahawa pengistiharan ini tidak boleh 
ditolak walaupun buat satu ketika. Sama ada anda berhajat hendak berseteru dengan orang atau tidak 
tetapi seluruh dunia akan berseteru dengan anda. Selepas saja anda melaungkan seruan ini anda akan 
berasa seluruh dunia dan langit berpaling menjadi seteru dan anda dikelilingi dengan unsur-unsur 
permusuhan. 

Keadaan ini telah berlaku kepada Nabi Muhammad (s.a.w.) apabila dia melaungkan seruan itu. Juru 
cakap ini telah melaungkan seruan — ( VJ -0) V)dengan penuh kesedaran dan pendengar sekelian 
faham apa yang dimaksudkan. Oleh itu orang yang ada kaitan dalam berbagai aspek seruan itu telah 
bangun untuk menekannya. Padri telah bau bahaya seman ini ke atas kekuasaan padri besar. Orang- 
orang kaya melihat seman itu sebagai penghalang kepada timbunan harta dan hidup mewah. Kaum 
kapitalis sedar bahaya itu kepada cengkaman ekonominya. Penyembah ras dan kaum merasai cabaran 
kepada kuasa perpaduan yang baham ini yang akan menghancurkan perpaduan tiran yang diasaskan 

di atas idea kebangsaan. Dan penyembah keturunan bangun dengan berang melihat air hujan yang 
akan membasuhi cara hidup berketurunan. 

Pendeknya setiap orang yang mempunyai cara penyembahannya merasai kedudukan mereka terancam 
dan dengan gopoh mereka bersatu, walaupun fahaman mereka sangat-sangat berbeza, untuk 
menentang gejala yang menjadi ancaman kepada kehidupan tradisi mereka. Dalam keadaan ini cuma 
orang-orang yang terang jiwa, berkebolehan memahami dan menerima keadilan serta sedar bahawa 
panggilannya adalah panggilan kebenaran dan bersedia menghadapi maut, kerana keadilan sahajalah 
yang datang bersatu dengan Nabi Mubammad (s.a.w.) Pergerakan itu berkehendakkan orang-orang 
serupa ini. Mereka datang seorang, berduaan atau berempat. Jumlahnya bertambah bila perjuangan 
berkembang. Setengah daripada mereka hilang pekerjaan. Setengahnya dihambat keluar rumah oleh 
sahabat, saudara dan kerabat. Ramai yang kena heret di atas pasir yang panas dan yang lain dilempar 
dengan batu di pasar. Ada yang dibuang mata dan ada pula yang pecah kepala. Langkah juga diambil 
untuk membeli mereka itu dengan perempuan, kekayaan, jawatan, kekuasaan dan apa sahaja. Semua 
ini berlaku, kalau tidak pergerakan Islam tidak akan kuat dan meluas. 

Kebaikan pertama ialah orang-orang lemah peribadi dan was-was tidak boleh menganggotai barisan 
ini. Orang-orang yang datang adalah pati masyarakat yang sangat-sangat diperlukan. Tidak ada qaidah 
penilaian yang lebih berkesan dari cara ini. Sesiapa sahaja yang datang menganggotai pergerakan ini 
akan melalui cubaan ini. Orang yang tidak layak secara automatik dikeluarkan. 

Selain dari itu, mereka yang datang ini menghadapi kesusahan bukan kerana tamak, kebajikan famili, 
kaum atau negara tetapi untuk apa yang difikirkan sebagai kebenaran sejati dan mendapat rahrnat dari 
Allah. Kerana ini sahaja mereka dipukul, dibiar mati kelaparan dan menjadi mangsa penindasan berat 
sebelah. Sebagai hasilnya mereka telah mengembangkan semangat Islam sebenar yang diperlukan. 
Pejuangan itu membulatkan kelakuan mereka dan menambahkan kejujuran mereka kepada 
kepercayaan dan tindakan mereka. 

Sudah menjadi kebiasaan bahawa proses latihan secara automatik ini menyerapkan mereka dengan 
semangat Islam yang sejati. Bila seseorang datang dengan keunggulan (ideal) yang tinggi dan melalui 
penderitaan penyeksaan, pemulauan, kemelaratan dan kesusahan kerananya, semangat keunggulan itu 
akan memenuhi hati dan jiwanya dan seluruh orang perseorangan itu bertukar kepada menyukai 
keunggulan dan tujuan itu. Untuk menyempurna dan mempercepatkan perubahan, sembahayang 
diwajibkan ke atas pergerakan baru untuk memusatkan jiwa mereka kepada satu tujuan - satu-satunya 
objek di dalam hidup mereka. Dengan mengulangi pengakuan kedaulatan Allah yang mereka anggap 
sebagai Berdaulat, akan bertambah keyakinan mereka kepada kebijaksanaan Allah dalam penguasaan 
Hari Akhirat dan kelebihanNya dari makhluk, kerana mereka terpaksa bekerja di bawah arahanNya. 
Idea keta'atan kepada Allah adalah mustahak untuk mengelakkan pengaruh luar. 

Di satu pehak, ahli-ahli pergerakan Islam sedang menjalani proses latihan, di satu pehak yang lain 
perjuangan itu sendiri memberi dorongan kepada pergerakan itu. Apabila orangramai melihat dengan 
mata sendiri bahawa nuraka ditutup kepada pengikut-pengikut Muhammad (s.a.w.) dan mereka 
dipukul, dipenjara dan dihalau keluar dari rumah, mereka tertarikh untuk mengetahui perkara itu 
dengan lebih mendalam lagi. Dan apabila mereka mengetahui bahawa mereka ini diseksa bukan 
kerana perempuan, kekayaan atau harta, tetapi kerana memiliki satu "kebenaran baru" yang mereka 
pegang teguh dengan jujur dan hidup mereka tidak ada motif tamak, orang ramai dengan sendiri 
mencari apa yang dimiliki mereka yang dengan senang hati menghadapi segala kesusahan dan 
kecelakaan. 

Dan bila orang ramai dapat tahu insan-insan itu cuma mempercayai kepada keEsaan Allah, bahawa 
kepercayaan itu telah pun membuat satu revolusi yang agong kepada hidup mereka sehingga mereka 

sanggup membuang segala kesenangan masyarakat dan dengan suka hati membuang semua prospek 
kejayaan di dunia kerana kebenaran dan kejujuran. Di dalam hal ini mereka sedia mengorbankan 
nyawa mereka, harta benda dan keluarga mereka. Satu cahaya baru menerangi segala kekeliruan dan 
salah faham. Di dalam latar belakang kesengsaraan orang-orang yang benar, yang melihatnya pun 
tertarik kepada pangakuan kebenaran. Inilah sebabnya orang-orang yang tidak dikelabui perasangka 
keagamaan dan kepentingan diri telah tertarik kepada pergerakan ini. Segolongannya terus sahaja 
tertarik dan segolongan lagi menunggu beberapa ketika. Tetapi lambat-laun orang-orang yang 
cintakan kebenaran memasuki pergerakan itu. 

Sementara itu ketua pergerakan Islam itu, telah menunjukkan prinsip pergerakan itu dan tujuannya. 
Setiap kelakuan, kata-kata dan gerakan pemimpinnya bernafaskan semangat keislaman yang 
sebenarnya dan memperlihatkan implikasi sepenuhnya dalam kehidupan hari-hari. Persoalan ini 
berkehendakkan perbincangan yang detail yang tidak dapat dilakukan di sini kerana kekurangan ruang 
tetapi saya akan sebut beberapa hal penting. Isterinya Siti Khadijah (r.h.a.) adalah seorang wanita fang 
terkaya di Hijaz dan Rasulullah (s.a.w.) berniaga dengan modalnya. Apabila Rasulullah (s.a.w.) mulai 
aktif dalam da'wah Islam , perniagaannya pun tergendala dan apabila dia giat mengajar, perniagaannya 
terhenti sama sekali dan terus bengkerap. Apa yang ada pada mereka habis dilaburkan ke dalam 
jentera penda'wahan kepercayaan baharu itu. Sehingga sampai ke detik baginda tidak ada wang 
hendak membeli Kaldai untuk membawanya ke tempat tujuan di Taif di mana pada suatu masa 
dahulu baginda adalah raja dalam perniagaan. 

Orang-orang Quraisy mempelawanya takhta Kerajaan Hijaz dan mereka akan terima beliau sebagai 
raja mereka. Mereka menawarkannya seorang wanita yang paling cantik di'Arabia sebagai isteri dan 
segala kekayaan dengan syarat dia berhenti dari da'wahnya. Tetapi orang yang bangun untuk 
menyelamatkan manusia menolak semua pelawaan itu dan tinggal di dalam kekasaran, kecaman dan 
kekejaman bangsanya. Pemimpin-pemimpin Quraisy dan 'Arab berkata "Ya Muhammad', bagaimana 
kami' hendak duduk bersama-sama anda dan mendengar anda bercakap pada hal setiap masa anda 
berada bersama hamba, orang-orang miskin dan melarat? Anda mengumpul ke sekeliling anda orang- 
orang yang kami anggap sebagai kias bawahan dalam masyarakat kami. Singkirkan mereka dan kami 
akan masuk kumpulan anda." Tetapi orang yang muncul untuk menyamakan yang kaya dengan 
miskin, yang tinggi dengan rendah, menolak penyingkiran yang miskin untuk kepentingan yang kaya. 

Di dalam masa perjuangannya Rasulullah (s.a.w.) tidak pernah mementingkan negara, bangsa dan 
familinya. Hal inilah yang meyakinkan dunia bahawa Rasulullah (s.a.w.) sedang bekerja untuk 
kebajikan manusia sejagat tidak kira bangsa atau ras dan hal ini juga yang menarik manusia kepada 
pergerakannya. Jika baginda mementingkan kaum familinya, orang-orang bukan dari Bani Hashim 
tidak ada tempat langsung di dalam pergerakannya. Jika baginda ingin mengekalkan kekuasaan orang 
Quraisy, orang-orarig bukan Quraisy tidak ada galakan mengambil peluang dalam pekerjaannya. Jika 
baginda mengutamakan bangsa'Arab, tidak ada sebab Bilal dari Abyssinia, Suhaib dari Itali dan 
Salman dari Farsi menyokong da'wahnya.. Apakah hakikatnya yang menarik setiap orang ialah 
ketuhanan yang suci dan tulin. Tidak ada kepentingan diri langsung padanya dan bebas dari motif 
persendirian, famili, kaum dan kebangsaan. 

Apabila baginda terpaksa meninggalkah Makkah, semua wang dan harta yang disimpankan kepadanya 
oleh musuh diamanahkan supaya dikembalikan kepada empunyanya. Kalau orang lain tentu 
mempunyai berbagai motif untuk melarikan apa-apa harta yang di dapatinya. Tetapi hamba Allah ini 
memulangkan semua harta-harta itu di sa'at musuh-musuh yang dahagakan darahnya membuat 
keputusan untuk membunuhnya. Tindakan Rasulullah (s.a.w.) sangat menakjubkan penduduk- 
penduduk Makkah, dan saya pasti bahawa dua tahun kemudian semasa peperangan Badar mereka 
masih merasai yang mereka sedang berperang dengan orang yang tidak pernah menganiaya mereka 
walaupun mereka merancang membunuhnya dan sebenarnya, telah tekad untuk melakukannya. 

Apabila mereka mengangkat pedang untuk menentangnya kerana degil dan marah membabi-buta, 
mereka tentulah merasai keinsafan di dalam hati masing-masing. Ini mungkin salah satu sebab moral 
yang membawa kepada kekalahan orang- orang Musyrikin di dalam peperangan badar. 

Setelah tiga-belas tahun di dalam peperangan yang pahit, tibalah masanya untuk membentuk sebuah 
negara kecil Islam di Madinah. Pada ketika itu terdapat 400 orang pekerja-pekerja Islam yang telah 
dapat latihan penuh dalam Islam dan berkemampuan menjalankan apa-apa tugas sebagai seorang 
Islam. Orang-orang ini telah sedia menjalankan tugas di dalam negara Islam yang baharu dibentak. 
Sepuluh tahun Rasulullah (s.a.w.) membimbing sendiri hal ehwal negara itu dan dalam masa yang 
pendek ini telah melatih hingga sempurna ribuan manusia untuk menyelenggarakan setiap jabatan 
kerajaan secara Islam dan sepenuh masa. 

Ketika inilah ideologi Islam berubah dari idea menjadi satu sistem sosio-politik yang sempurna dan 
setiap aspek pentadbiran, pendidikan, pengadilan, ekonomi, kebudayaan, kewangan, ketenteraan dan 
polisi antarabangsa Islam telah menjadi terang dan nyata. Semua prinsip hidup dikemuka dan 
dipraktikkan dalam kehidupan hari-hari pekerja-pekerja ( Islam dalam semua bidang disediakan 
melalui pendidikan, latihan dan pengalaman praktik dan mereka ini telah memberikan contoh yang 
baik kepada kerajaan Islam hingga dalam masa sepuluh tahun sahaja negara kecil Islam di Madinah 
telah berkembang hingga meliputi seluruh 'Arabia. Orang-orang yang melihat Islam dipraktikkan dan 
menyaksikan keputasan yang konkrit telah yakin bahawa inilah kemuncak kemanusiaan dan di dalam 
masyarakat demikian sahajalah keselamatan sebenar manusia akan terjamin. Musuh ketat yang 
bertahun-tahun berperang telah menerima kebenaran. Khalid Ibnu Al-Walid menerimanya; Ikramah 
Ibnu Abu Jahal tunduk kepadanya dan begitu juga Abu Sufyan (pembunuh Sayyidina Hamzah Ibnu 
'Abdul Mutalib) memeluk Islam ; dan juga Hindun yang memakan hati bapa saudara Baginda, 
berjalan ke khemah Rasulullah, (s.a.w) orang yang paling di bencinya. Ahli-ahli sejarah telah 
memberikan lebih penekanan kepada peperangan agama Rasulullah (s.a.w.) hingga ramai orang yang 
terkeliru dan percaya bahawa Revolusi Islam di 'Arabia dijalankan secara kekerasan dan tumpah 
darah.Tetapi hanya di antara seribu ke seribu, dua ratus sahaja yang terbunuh di kedua-belah pehak di 
dalam peperangan selama lima tahun hingga tertakluknya seluruh negara 'Arab. Jika dibandingkan 
dengan revolusi-revolusi yang telah berlaku kemudian kita dapat mengatakan Revolusi Islam adalah 
satu revolusi tanpa penumpahan darah (bloodless revolution). Dan Revolusi Islam ini bukan sahaja 
menukar pentadbiran negara tetapi telah menukar mental dan pandangan moral manusia. Seluruh 
aspek kehidupan di dunia'Arab mengalami perubahan. Ia bukan sahaja satu reformasi politik dan 
sosial. Seluruh asas kebendaan dan akhlaq telah menjalani Revolusi. 

Bekas-bekas penzina telah berubah menjadi pembela kehormatan kaum wanita. Manakala kaum 
pemabuk menjadi ketua pergerakan pengharaman pula. Orang-orang yang hidup mencuri dan sebagai 
petualang telah menjadi terlalu jujur sehingga mereka enggan menerima makanan dari kawan- kawan 
kerana terasa sebagai mengambil harta orang lain; hingga Allah sendiri menjamin di dalam Qur'an 
mengatakan tidak salah menerima makanan-makanan itu. Orang-orang yang hidup menyamun 
menjadi terlalu 'alim hingga seorang askar dari kalangan mereka telah menyelimuti mahkota Raja Farsi 
yang mahal itu dengan kain dan diserahkan kepada panglimanya di waktu malam semasa penaklukan 
Ibu Kota Farsi. Ini dilakukan kerana takut kejujurannya dicemari oleh hipokrit. 

Orang yang tidak mempunyai hormat kepada nyawa manusia dan telah biasa menanam anak 
perempuan mereka hidup hidup telah menghormati kesucian sehingga mereka tidak boleh melihat 
orang menyembelih ayam dengan kasar. 

Orang yang tidak pernah tahu apakah kebenaran dan keadilan telah menjadi terlalu jujur. Ini ternyata 
di perjanjian Khaibar apabila seorang pemungut cukai menolak rasuah dari seorang Yahudi. Dia 
mengambil harta itu lalu dibahagi dua dan disuruhnya orang Yahudi itu memilih bahagiannya dan 

tinggalkan bahagian kerajaan. Orang Yahudi itu sangat kagum dengan kelakuan pelek pemungut cukai 
dan berseru dengan sukarela, "Inilah kebenaran yang menjadi asas bumi dan langit." 

Di antara mereka muncul gabenor-gabenor yang tinggal di rumah sendiri, bejalan kaki; tidak ada 
pengawal di rumah dan boleh ditemui setiap masa. Di antara mereka terdapat seorang Hakim yang 
menolak rayuan khalifah kerana khalifah tidak dapat mengemukakan seorang saksi lain kecuali 
anaknya dan seorang hamba. Di antara mereka terdapat seorang general yang memulangkan jizyah 
orang-orang kafir. Dia tidak berhak mengambilnya sebab askar-askar Islam telah terpaksa berundur. 
Di antara mereka lahir seorang duta yang pemah memberi tunjuk cara di istana Farsi tentang prinsip 
kesamaan dalam Islam dan mengkritik sistem Mas di Farsi. Cuma Allah sahaja yang tahu berapa 
ramaikah askar-askar Farsi yang kagum dengan agama kemanusiaan ini. 

Ada rakyat yang datang menyerah diri kerana berbuat salah dan minta dihukum di dunia ini kerana 
mereka tidak ingin berdepan dengan Allah kerana kesalahan mencuri atau berzina di hari Akhirat. 
Terdapat askar-askar yang berperang bukan kerana upah tetapi kerana kepercayaan yang dianuti. 
Mereka pergi ke medan perang dengan perbelanjaan sendiri dan semua barang rampasan diserahkan 
kepada general mereka. Dapatkah tranformasi akhlaq dan sikap begitu sempurna dilakukan cuma 
melalui peperangan atau paksa? Bahan-bahan sejarah berada di depan saudara. Dapatkah saudara 
memberi misalan di mana pedang telah berhasil menukar keseluruhan akhlaq manusia? 

Kelihatan sangat mengkagumkan; di dalam masa tiga belas tahun pertama cuma tiga ratus orang saja 
memeluk Islam tetapi sepuluh tahun kemudian seluruh 'Arabia telah menganut agama Islam. Orang 
yang tidak dapat menyelesaikan masalah sulit ini memberi berbagai sebab yang pelek-pelek. Tetapi 
perkara ini terlalu nyata. Selagi hidup tidak dirancang mengikut ideologi baharu ini selama itulah 
mereka tidak akan faham apa yang hendak dilakukan oleh pemimpin agung jenis ini. Bermacam- 
macam kekeliruan muncul di jiwa mereka. Setengah mengatakan dia sudah hilang 'aqal. Ada yang 
mengatakan dia menerima wahyu dan begitulah komen mereka di atas perkara itu. Cuma manusia 
yang 'arif dan dapat melihat dengan nyata kesejahteraan manusia sahaja mempercayai Mubammad 
(s.a.w.). Tetapi apabila satu sistem yang syumul dibina, dari ideologi ini dan manusia selidiri 
mengalaminya; apabila mereka melihat sendiri kejayaan yang konkrit, fahamlah mereka apa yang 
menyebabkan hamba Allah ini menghadapi bahaya dan kesusahan. Lepas ini tidak ada ruang lagi 
untuk was-was, degil dan prasangka. Mereka yang dapat melihat dan waras tidak dapat menolak 
hakikat yang benar ini. 

Saudara-saudara, 

Inilah qai'idah yang dituntut oleh Islam untuk mengadakan revolusi sosial. Inilah cara 
menjalankannya. Ia bermula dengan seruan kepada Allah dan menjemput manusia meninggalkan 
hidup mementingkan diri sendiri dan pertahankan moral. Lepas itu ia mula bergerak ke depan. 
Manusia menganggap ini satu miracle (mu'jizat) dan tidak boleh berlaku lagi. Cuma Rasulullah (s.a.w.) 
saja patut datang dan melakukannya. Dari pengetahuan sejarah kita tahu itu adalah kejadian natural. 
Kita boleh dapati pertalian yang logik dan saintifik di antara sebab dan musabbab (cause and effect). 

Jika kita bertindak demikian, Insya Allah kita akan mendapat keputusan yang sama. Telah menjadi 
kenyataan dalam tugas ini memerlukan kualiti kepercayaan, fahaman Islam yang sejati, satu tujuan, 
kuasa pengadilan yang kuat dan pengorbanan kepentingan sendiri dan tamak dengan sepenuhnya. 
Orang-orang yang kuat tekad dikehendaki di dalam tujuan ini dan apabila menerima kebenaran akan 
menumpukan sepenuhnya tanpa menghirau perkara-perkara lain. Walau apapun tejadi di atas dunia 
ini mereka tidak akan berganjak walau seinci pun dari jalan yang digariskan oleh Al-Qur'an. Mereka 
mesti bersedia mengorbankan segala prospek kejayaan di dunia. Mereka mesti tidak ragu-ragu lagi 
untuk memeranjatkan harapan ibubapa dan kawan-kawan. Mereka tidak boleh berasa hiba kerana 
terpisah dari keluarga dan sahabat handai. Mereka mesti bersedia untuk berjuang menentang apa saja: 

masyarakat, kerajaan, undang-undang, negara, negeri, dan lain-lain yang cuba menghalang pencapaian 
cita-cita mereka. Orang yang menjulang dan memuliakan perkataan sahaja yang akan dapat 
mengulangi kejayaan Revolusi Islam tersebut sekali lagi. 

Sekarang saya tamatkan subjek ini dengan kata-kata penutup. Saya telah menjalankan tugas saya dan 
saya telah memberitahu saudara saudara apa yang ada dalam jiwa saya.Tanggungjawab menukar hati 
anda bukanlah hak saya. 

Sekian, terima kasih. Wassalam. Allahu-Akbar! 

PROSES REVOLUSI ISLAM 

(Ringkasan) 

Ramai inginkan Daulah Islam - tapi tak faham apa dan bagaimana lahir. 

Akan jelaskan bagaimana jalan dan manhaj untuk capai DI. 

Pencapaian tabii sistem daulah. 

Bukan melalui cara buatan barangan - dipindah dan diletak - lahir dari masyarakat melalui sebab 
akhlak, jiwa, tamaddun, sejarah yang bertindak balas. 

Sama spt mantiq dan kimia - awal menentukan akhir - buah mengikut pokok yang ditanam. Jalan 
pembuatannya juga menentukan natijah. 

Perlu dibentuk gerakan yang sesuai dengan DI, membentuk peribadi yang sesuai dan kerja jamaai 
yang sesuai, sabar - akan mampu ambil tempat sistem yang ada. 

Tiada persediaan ini - tak mungkin sampai ke matlamat ini. 

Daulah Fikriyyah: 

Apa ciri khusus DI ? 

Pertama: Tiada terikat dengan unsur bangsa / puak tetapi terbina atas dasar fikrah, prinsip dan 
matlamat yang jelas. 

Banyak negara belum kenali bentuk ini. Biasanya atas keluarga, bangsa dan keturunan. 

Kristian & Komunis pemah cuba tapi gagal - masih ada nasionalis. 

Muslimin sekular nasionalis juga tidak faham konsep Negara Fikrah dan tidak menggunakan manhaj 
fikri untuk tegakkan daulah - kumpulkan semua anasir baik dan buruk untuk bentuk negara 
demokrasi. Tidak malu guna istilah Islam untuk pertahankan perbuatan mereka (umah, jamaah, 
agama, amir, taat dll). 

Nasionalis langsung tak boleh capai daulah fikriyyah - bahkan peruntuh. DF tidak lihat kepada bangsa 
dan keturunan - lihat kemanusiaan sebagai manusia. Pandang sama kepada siapa terima prinsip dan 
tolak siapa tak ikut prinsip. 

Ciri kedua: Khilafah Ilahiyyah: 

Asas binaanya - hakimiyyah lillah. Tiada makhluk boleh menentukan hukum dan keputusan - manusia 
hanya khalifah. 

Siapa terima ini - berhak memimpin. Dengan penuh sedar tujuan khilafah dan amanah. 

Orang yang layak pada sistem sekular langsung tak layak dalam DI (pegawai, polis, tentera, hakim..) 
Urusan DI perlu dijalankan oleh orang yang dibentuk khusus ikut manhaj khas - takutkan Allah, 
lebihkan akhirat, memandang berat dosa, tiada taasub. . .. 

Hamba syahwat, pengejar manfaat, tidak takut Allah dsb - tidak layak uruskan negara Islam. 

JALAN REVOLUSI ISLAM 

Daulah lahir mengikut faktor fikrah, akhlak dan masyarakat. Hanya pokok limau membuahkan buah 
limau. 

DI tidak lahir cara mukjizat - perlu gerakan syamilah terbina atas konsep hidup Islam - orangnya 
bersedia cernakan Islam dan usaha sebarkannya. 

Mereka bergerak - bina kehebatan ilmu - bentangkan Islam kepada masyarakat. 

Cabar keburukan sistem pemerintah yang sedia ada - dimehnah - keluar lebih bersih dan cekal. 
Manusia dengan fitrah baik akan tertarik - menyertai golongan ini - jahiliyyah akan berundur dengan 
pertolongan Allah. 

Semua revolusi bermula dengan gerakan sebarkan fikrah (Perancis, Komunis, Nazi). Begitu juga 
revolusi Islam. 

ANGAN-ANGAN MANIS. 

Penyelesaian bukan dengan kumpulkan orang Islam dalam saf dan bekerja untuk capai DI - sama 
dengan orang lain (nasionalis). 

Kumpulkan baik dan buruk dalam satu saf bukan cara revolusi Islam. Bagaimana orang akan hormat 
kepada Fikrah Islam jika ahlinya tidak menunjukkan contoh yang baik ? 

Dakwah hanya boleh berjaya dengan orang yang layak. Tiada nilai orang fasik yang beribu (eg. Duit 
palsu yang banyak). 

Sistem pendidikan sekular tidak mampu lahirkan orang yang layak untuk DI. 

Pendapat - lahirkan daulah nasionalis dulu - kemudian tukar tadriji kepada DI melalui pendidikan -> 
mustahil : Umar Abdul Aziz, Ma’mun, Muhammad Tughluq, Aurangzeb gagal kerana tiada kesediaan 
masyarakat. 

Dalam negera demokrasi - rakyat yang tidak faham akan menolak bila tidak sesuai dengan mereka - ^ 
sama dengan negara sekular bahkan lebih teruk kerana akan guna agama untuk sekat dakwah dan 
Islam. 

Tiada guna habis masa usaha bina negara nasionalis- tahu tak akan sampai DI. 

MANHAJ KHUSUS HARAKAH ISLAMIYYAH. 

Hakikat Islam - gerakan membina manusia atas hakimiyyah kepada Allah. 

Ketua Islam - semua Rasul-rasul. 

Cara jalankan gerakan ini - mengikut cara Rasul-rasul. 

Tiada yang lengkap kecuali cara Nabi saw. 

Cara revolusi Nabi saw: 

Ketika kelahiran Nabi, arab hadapi pelbagai masalah: 

akhlakiyyah 

tamaddun - mundur 

ekonomi - riba, penindasan 

politik - kekuasan luar, pecah belah. 

Perlukan seorang pemimpin selesaikan masalah. 

Tapi Nabi saw datang tak selesaikan/ sentuh masalah ini - hanya ajak beribadah kepada Allah dan 
jauhi taghut. Bukan perkara itu tak penting - tapi Nabi tahu semuanya mudah selesai bila selesaikan 
satu perkara. 

Masalah manusia lahir kerana rasa tidak dipertanggungjawabkan. 

Iman dan aqidah La ilaha illa Allah asas segala kebaikan. 

Nabi saw tidak pusing-pusing - direct kepada point. 

Inilah manhaj sebenar gerakan Islam - siapa yang tolong Islam bukan kerana asas ini tidak boleh 
dipegang. 

Hari ini - LA ILAHA ILLA ALL AH - diseru tetapi tidak mengerakkan orang - musuh tidak 
menerkam. 

Zaman Nabi saw - musuh menyerbu kerana faham erti dan implikasinya - akan hancurkan kekuasaan 
dan berhala mereka. 

Dakwah akan disambut oleh orang yang bersih fitrah dan nampak kebenaran walaupun terpaksa 
hadapi risiko - Islam perlu orang begini di sepanjang zaman. 

Bila bilangan bertambah, mehnah berlaku ( 

